Russ Meyer
Russell Albion "Russ" Meyer (21. mart 1922 – 18. septembar 2004) bio je američki filmski režiser, scenarist i producent, poznat kao autor niza seksploatacijskih filmova 1960-ih i 1970-ih koji su zahvaljujući satiričkom prikazu američkog društva, ali i korištenju tzv. amazonskih protagonistica stekli veliki ugled kod kritike i kult status. Meyer je također bio poznat po svojoj sklonosti velikim ženskim grudima te se smatra da je takav estetski ideal promovirao u američkoj kulturi prije nego što su ga silikonski umeci učinili svakodnevnim. Osim filmom se bavio i fotografijom, snimajući editorijale za časopis Playboy u njegovim prvim godinama, te su dvije njegove supruge - Eve Meyer i Edy Williams - tamo započeli karijeru. Meyer je svoje filmove financirao sam kao nezavisni producent, sa izuzetkom Beyond the Valley of the Dolls iza koga je stajao veliki studio 20th Century Fox, a za koga je scenario napisao kritičar Roger Ebert, koji će, usprkos neuspjeha, ostati njegov veliki prijatelj. Meyer se sa filma povukao krajem 1970-ih, a što se dijelom tumačilo time da svoj opus nije htio "spustiti" na razinu koju je diktirala tadašnja hardcore pornografija. Usprkos toga, dotada je zaradio dovoljno novaca da ostatak života provede u bogatstvu. Posljednje godine je proveo boreći se sa Alzheimerovom bolešću.

Filmografija
 The French Peep Show (1950, kratki)
 The Immoral Mr. Teas (1959)
 The Naked Camera (1961, kratki)
 Erotica (1961, short)
 Eve and the Handyman (1961)
 Wild Gals of the Naked West (1962)
 Europe in the Raw (1963)
 Heavenly Bodies! (1963, short)
 Skyscrapers & Brassieres (1963, short)
 Fanny Hill (1964)
 Lorna (1964)
 Mudhoney (1965)
 Motorpsycho (1965)
 Faster, Pussycat! Kill! Kill! (1965)
 Mondo Topless (1966, mockumentary)
 Common Law Cabin (1967)
 Good Morning and... Goodbye! (1967)
 Finders Keepers, Lovers Weepers! (1968)
 Vixen! (1968)
 Cherry, Harry & Raquel! (1970)
 Beyond the Valley of the Dolls (1970)
 The Seven Minutes (1971)
 Black Snake (1973)
 Supervixens (1975)
 Up! (1976)
 Who Killed Bambi? (1978, nedovršeni)
 Beneath the Valley of the Ultra-Vixens (1979)
 Pandora Peaks (2001, pseudodokumentarna komedija)

Vanjske veze 

 
 
 Nathaniel Rich on Russ Meyer in the San Francisco Chronicle
 Russ Meyer film poster archive 

Američki filmski režiseri
Američki filmski scenaristi
Američki direktori fotografije
Američki filmski montažeri
Američki filmski producenti